
Άρση αναδάσωσης έκτασης εμβ. 3,628 στρεμ. στη θέση «Σιαμάκι» 
Κοινότητας Μανιακών Καστοριάς. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης στους οικισμούς 

Λακωνίας. 7 

Αναθεώρηση του ρυμοτομικού σχεδίου της Κοινότητας Μαγούλας 
Νομού Λακωνίας.. . . 8 

Αναγνώριση κοινοτικής οδού Έδεσσας - Άγρα. 9 

Αλλαγή χρήσης γης τμήματος του αριθ. 804 Κοινόχρηστου τεμα¬ 
χίου του αγροκτήματος Κοινότητας Χρύσας επαρχίας Αλμω- 
πίας.10 

Τροποποίηση κοινόχρηστης έκτασης Αγροκτήματος Νεοχωρίου 
επαρχίας Αλμωπίας, για σταυλικές εγκαταστάσεις.11 

Τροποποίηση του ρυμοτομικού σχεδίου πόλεως στο Ο.Τ. 253 πε¬ 

ΑΝΑΚΟΙΝΩΣΕΙΣ 

Παρακατάθεση αποζημιώσεως λόγω προσκυρώσεως εκτάσεως στο 
. Περιστέρι Αττικής...14 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΚΗ/5511/π.ε. · (1) 

Άρση αναδάσωσης έκτασης εμβ. 3,628 στρεμ. στη θέση «Σιαμάκι» 

Κοινότητας Μανιάκων Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Το άρθρο 44 §3 του ν. 998/79 «περί προστασίας των δασών 

κ.λπ.». ' 

2. Τις δ/γές 160417/1180/8.7.1980 & 2.2 και 171076/ 
4266/21.10.1985 παρ. 5 του Τπ. Γεωργίας. 

3. Την αριθμ. ΚΗ/5639/29.10.1984 απόφαση του Νομάρχη Κα¬ 
στοριάς με την οποία κηρύχθηκε αναδασωτέα λόγω εκχερσώσεως 
έκταση εμβαδού 3,628 στρεμ. στη θέση «Σιαμάκι» της κοινότητας Μα¬ 
νιάκων Καστοριάς. 

4. Την από 9.1.1987 αίτηση των Αφών Ν. Κώτση για ανάκληση 
της ανωτέρω αποφάσεως. 

5. Την ταυτάριθμη εισήγηση του Δ/ντού Δασών Καστοριάς με την 
οποία εισηγείται την άρση της ανωτέρω έκτασης, αποφασίζουμε: 

Την άρση της απόφασής μας ΚΗ/5639/29.10.84 με την οποία κη¬ 
ρύχθηκε αναδασωτέα, έκταση εμβ. 3,628 στρεμ. στη θέση «Σιαμάκι» 
της περιοχής κοιν. Μανιάκων Καστοριάς. 

Η ανωτέρω έκταση απεικονίζεται στο τοπογραφικό της απόφασης με 
την οποία κηρύχθηκε αναδασωτέα και μπορεί να διαχειρισθεί από τη Δ/ 
νση Γεωργίας ελεύθερα και σύμφωνα με τις νόμιμες διατάξεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Από τη δημοσίευση της παρούσας παύει να ισχύει η ΚΗ/5639/ 
22.10.1984 απόφασή μας. 

Καστοριά, 6 Μαρτίου 1989 
Ο Νομάρχης 

ΣΤΕΡΓΙΟΣ ΧΟΝΔΡΟΝΑΣΙΟΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕ ΙΣ 

Αριθ. 896 (2) 

Καθορισμός ορίων, όρων και περιορισμών δόμησης στους οικισμούς 

«Αγία Παρασκευή», «Ανθότοπος», «Κολομόδια», «Άγιος Δημήτριος 

Πέτα», «Βουργαρέλι», «Κομμένο», «Παντάνασσα», Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ'/3.5.85) «περί 
τρόπου καθορισμού ορίων οικισμών της χώρας, κατηγδρίες αυτών και 
καθορισμός όρων και περιορισμών δόμησης». 

2. Τις διατάξεις του από 14.2.87 Π..Δ. (ΦΕΚ 133 Δ'/23.2.87) 

«περί τροποποίησης του παραπάνω Π.Δ. 

3. Τις προτάσεις των μελετητών υπαλλήλων του ΤΠ-ΓΙΕ Ν. Άρτας 
που εκπόνησαν τη σχετική μελέτη στα πλαίσια του προγράμματος των 
ανοικτών πόλεων, που αφορούν στον προσδιορισμό των ορίων των 
υπόψη οικισμών. 

4. Τα δελτία αρχιτεκτονικής αναγνώρισης που συμπληρώθηκαν από 
τους παραπάνω μελετητές. 

5. Τα πληθυσμιακά στοιχεία της τελευταίας απογραφής της ΕΣΤΕ. 

6. Τις αριθμ. 45/2.10.88, 129/19.9-88, 80/11.10.88 αποφά¬ 
σεις Κοινοτικών Συμβουλίων Παντάνασσας, Πέτα και Βουργαρελίου 
αντίστοιχα, τα αριθμ. 3779/22.9.88, 3781/29.9.88 έγγραφα του 
ΤΠ-ΠΕ Ν. Άρτας αντίστοιχα προς τις κοινότητες Αγίας Παρασκευής, 
Κομμένου. 

7. Την αριθμ. 10/θέμα 5/16.11.88 γνωμοδότηση του Συμβουλίου 
ΧΟΠ Ν. Άρτας, αποφασίζουμε: 

(1) Να καταταγούν οι οικισμοί του θέματος Αγία Παρασκευή, Ανθό¬ 
τοπος, Κολομόδια, Κομμένο και Παντάνασσα στις κατηγορίες όχι πε- 
ριαστικοί, όχι παραλιακοί, όχι τουριστικοί αλλά αδιάφοροι, στάσιμοι, 
συνεκτικοί και μεσαίοι. Ο οικισμός του θέματος Βουργαρέλι όχι περια- 
στικός, όχι παραλιακός, όχι τουριστικός αλλά ενδιαφέρων, συνεκτικός 
και μεσαίος. Ο οικισμός του θέματος Άγιος Δημήτριος Πέτα περιαστι- 
κάς, ενδιαφέρων, συνεκτικός, μεγάλος και όχι παραλιακός, τουριστικός. 

(2) Να καθορισθούν τα όρια των παραπάνω οικισμών όπως αυτά φαί¬ 
νονται στα διαγράμματα κλιμ. 1:5000 που συντάχθηκαν από το 
ΤΠ-ΠΕ Ν. Άρτας βάσει στοιχείων αεροφωτογραφιών και επιτόπου 
ελέγχου. 

(3) Να καθορισθούν οι ακόλουθοι Γενικοί και Ειδικοί όροι δόμησης. 

Α. ΓΕΝΙΚΟΙ ΟΡΟΙ ΔΟΜΗΣΗΣ . 

1. Εντός των ορίων των οικισμών να ισχύουν οι Γ ενικοί όροι δόμησης 
που προβλέπονται από το από 24.4.85 Π.Δ. (ΦΕΚ 181Δ'/3.5.85) και 
το από 14.2.87 Π.Δ. (ΦΕΚ 133Δ’/23.2.87) με εμβαδό αρτιότητας: 

α) Για γήπεδα εντός των ορίων των οικισμών Αγίας Παρασκευής και 
Κομμένου αρτιότητα γηπέδου (600 μ 2 ) εξακόσια τετραγωνικά μέτρα. 

β) Για γήπεδα εντός των ορίων του οικισμού Βουργαρελίου αρτιό¬ 
τητα γηπέδων (400 μ 2 ) τετρακόσια τετραγωνικά μέτρα. 

γ) Για γήπεδα εντός των ορίων του συνεκτικού τμήματος (όρια εγκε¬ 
κριμένου σχεδίου διανομής) οικισμών Ανθότοπου, Κολομόδια και Πα¬ 
ντάνασσας αρτιότητα γηπέδων (300 μ 2 ) τριακόσια τετραγωνικά μέτρα 
και για γήπεδα πέραν του συνεκτικού τμήματος και εντός των ορίων 
των ανωτέρω οικισμών αρτιότητα γηπέδων (600 μ 2 ) εξακόσια τετρα¬ 
γωνικά μέτρα. 

δ) Για γήπεδα εντός των ορίων του συνεκτικού τμήματος (εγκεκρι¬ 
μένο ρυμοτομικό σχέδιο) αρτιότητα γηπέδων όπως προβλέπεται από 


την αριθμ. Η 5396/25.9.1971 Απόφαση Νομάρχη Άρτας «περί 
εγκρίσεως ρυμοτομικού σχεδίου Αγίου Δημητρίου Πέτα Άρτας» και για 
πέραν του εγκεκριμένου ρυμοτομικού σχεδίου και εντός των ορίων του 
οικισμού αρτιότητα γηπέδων (600 μ 2 ) εξακόσια τετραγωνικά μέτρα. 

2. Κατά παρέκκλιση εντός των ορίων των οικισμών θα θεωρούνται 
άρτια τα γήπεδα με όποιο εμβαδόν είχαν στις 3.5.85 ημέρα δημοσίευ¬ 
σης του από 24.4.85 Π.Δ. (ΦΕΚ 181Δ’/3.5.85) εντός του συνεκτικού 
τμήματος οικισμού Αγίου Δημητρίου Πέτα Άρτας θα ισχύουν οι παρεκ¬ 
κλίσεις της αριθμ. Η 5396/25.9.71 Απόφασης Νομάρχη Άρτας «περί 
εγκρίσεως ρυμοτομικού σχεδίου Αγίου Δημητρίου Πέτα Άρτας». 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Για τους ανωτέρω οικισμούς να ισχύουν ειδικοί όροι δόμησης όπως 
φαίνονται στα δελτία αρχιτεκτονικής αναγνώρισης που συνοδεύουν την 
παρούσα. 

(4) Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το ΤΠ-ΠΕ ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων σύμφωνα με τα οριζόμενα στις διατάξεις της παρ. 1 του άρθρου 
6 του Π.Δ. 24.4.85 (ΦΕΚ 181Δ’/3.5.85) όπως τροποποιήθηκε με το 
Π.Δ. 14.2.87 (ΦΕΚ 133Δ'/23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

(5) Κατά τα λοιπά να ισχύουν τα οριζόμενα από το Π.Δ. της 24.4.85 
(ΦΕΚ 181Δ’/3.5.85) όπως τροποποιήθηκε με το Π.Δ. της 14.2.87 
(ΦΕΚ 133Δ-/23.2.87). 

(6) Για γήπεδα εντός των τομέων Α και Β του οικισμού Βουργαρε- 
λίου να απαιτείται για την έκδοση οικοδομικής άδειας σχετική έγκριση 
από τη Δ/νση Δασών Ν. Άρτας. 

(7) Για κάθε αμφισβήτηση που θα ανακύπτει από την εφαρμογή της 
σχετικής απόφασης Νομάρχη που πρόκειται να εκδοθεί να αποφασίζει ο 
Νομάρχης μετά από γνώμη του Συμβουλίου ΠΕΧΩΔΕ (ΣΧΟΠ) του 
Νομού. 

Η απόφαση αυτή να δημοσιευθεί στην Εφημερίδα της Κυβερνήσεως 
(Π.Δ. 24.4/3.5.1985 ΦΕΚ 181Δ'). 

Αντίγραφα των διαγραμμάτων που συνοδεύουν την παρούσα από¬ 
φαση θα αναρτηθούν στο γραφείο (2) του ΤΠ-ΠΕ Ν. Άρτας για δεκα¬ 
πέντε (15) ημέρες από σήμερα. 

Άρτα, 7 Μαρτίου 1989 
Ο Νομάρχης 

ΔΗΜ. ΞΑΠΛΑΝΤΕΡΗΣ - 

Αριθ. ΤΠ-ΠΕ 5390/88 (3) 

Έγκριση των ρυμοτομικών σχεδίων των αγροτικών οικισμών Αηδονό- 

καστρο και Καπνόφυτο της Κοινότητας Παρανεστϊου Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. Δ/τος της 17.7.23 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3, 9 και 70. 

2. Τις διατάξεις του Ν. 1577/85 (ΦΕΚ 210 Α) και ειδικότερα το 
άρθρο 34. 

3. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το Ν. Δ/γμα αρ. 1018/71 (ΦΕΚ 
220/Α) και την παράγρ. 3 του άρθρου 34 του Ν. 1577/85. 

4. Τις διατάξεις του ν. 1337/83 (ΦΕΚ 33 Α’) και ειδικότερα το άρ¬ 

θρο 38, όπως συμπληρώθηκε με το Π. Δ/γμα της 14.5,^985 (ΦΕΚ 
225 Δ'). ’ ,·■ 

5. Τις αποφάσεις μας αρ. 5246/85/23.3.1987 και αρ. 1085/ 
23.5.1987 με τις οποίες ορίστηκαν τα άρια των οικισμών και οι όροι 
δόμησης των οικισμών. 

6. Τις διανομές του Υπουργείου Γεωργίας για τον οικισμό Καπνό¬ 
φυτο και Αηδονόκαστρο της Κοινότητας Παρανεστϊου. 

7. Την απόφαση του Κοιν. Συμβουλίου Παρανεστϊου αρ. 32/1988. 

8. Την απόφαση του Συμβουλίου ΠΕ.ΧΩ.Δ.Ε. αρ. 7/1/ 
1.11.1988. 

9. Το Ν. 1735/87 και ειδικότερα το άρθρο 22 παρ. 7 και όπως ορί¬ 
στηκε με τη Γ4δ/15883/8.2.87 απόφαση του Υπ. Προεδρίας της Κυ¬ 
βέρνησης και Υπ.ΠΕ.ΧΩ.Δ.Ε., αποφασίζουμε: 

Άρθρο Ιο 

Εγκρίνουμε τα ρυμοτομικά σχέδια των οικισμών Αηδονόκαστρο και 
Καπνόφυτο της Κοινότητας Παρανεστϊου όπως προτάθηκαν από το 
Υπουργείο Γεωργίας. 

Άρθρο 2ο 

Τα ελάχιστα όρια εμβαδού και προσώπου ορίζονται ως εξής: 

Ελάχιστο πρόσωπο 14,0 μ. Ελάχιστο εμβαδό 300 τ.μ. 

Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα που έχουν κατά τη δημοσίευση της από¬ 
φασής μας ελάχιστο πρόσωπο 8,0 μ., ελάχιστο εμβαδό 150 τ.μ. 

Άρθρο 3ο 

Η ισχύς της παρούσας απόφασης αρχίζει από τη δημοσίευση στην 
Εφημερίδα της Κυβερνήσεως. Το τοπογραφικό διάγραμμα θα αναρτη- 
θεί στο γραφείο του Τμήμ. Πολεοδομίας και Πολ/κών Εφ/γών Ν. Δρά¬ 
μας - Διοικητήριο, 5ος όροφος από σήμερα και για (15) δεκαπέντε μέ¬ 
ρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 9 Μαρτίου 1989 
Ο Νομάρχης 

ΜΙΧΑΗΛ ΔΡΑΧΑΛΙΒΑΣ 

-♦- 

Αριθ. 134 (4) 

Καθορισμός χρήσης χώρου για την ανέγερση Γυμνασιακού Ιδρύματος 
στον Δήμο Δελβινακίου. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις: 

α) Του Ν.Δ/τος της 17.7.1923 (ΦΕΚ 228 Ά/16.8.1923) και συ¬ 
γκεκριμένα του άρθρου 3 και 29 αυτού. 

β) Τις διατάξεις του Π. Δ/τος 183/86 (ΦΕΚ 70Α'/5.6.85) 

2. Την με αριθ. 91/88 απόφαση του Δημοτικού Συμβουλίου Δήμου 
Δελβινακίου. 

3. Την θετική γνωμοδότηση του ΣΧΟΠ όπως εκφράσθηκε με την 2/ 
16.2.1989 πράξη του. 

4. Την Γ4δ/15883/1903/8.2.88 απόφαση Υπουργού ΠΕΧΩΔΕ 
για κατάργηση της δημοσίευσης διαγραμμάτων σε ΦΕΚ, αποφασί¬ 
ζουμε: 

Καθορίζεται ο χώρος που σημειώνεται στο συνημμένο τοπογραφικά 
Διάγραμμα με στοιχεία Α, Β, Γ, Δ, Ε, Ζ, Η, Θ, I, Κ, Α και βρίσκεται 
μέσα στον οικισμό του Δήμου Δελβινακίου, ως χώρος για την ανέγερση 
Γ υμνασιακού Ιδρύματος (Μαθητικής Εστίας) με τους ισχύοντες όρους 


δόμησης του οικισμού. Το σχεδιάγραμμα κλίμακας 1:100 που συνο¬ 
δεύει την παρούσα απόφαση αναρτάται ταυτόχρονα με την δημοσίευση 
σε ΦΕΚ στον πίνακα ανακοινώσεων του ΤΠ και ΠΕ Ιωαννίνων. 

Ιωάννινα, 2 Μαρτίου 1989 
Ο Νομάρχης 
ΔΗΜ. ΟΙΚΟΝΟΜΟΥ 

- ♦ - 

Αριθ. 3473 (5) 

Τροποποίηση του εγκεκριμμένου σχεδίου περιοχής Αγίου Νικολάου του 

Δήμου Καρδίτσας στο Ο.Τ. Γ. 729 με μετατροπή Δ.Τ.Γ. σε Κ.Χ.Π. 

Ο ΝΟΜΑΡΧΗΣ ΚΑΡΔΙΤΣΑΣ 
’ Εχοντας υπόψη: 

Ι.ΤοΝ.Δ. 17.7.23 «περί σχεδίων πόλεων, κωμών, και συνοικισμών 
του Κράτους και της οικοδομής αυτών». 

2. Το Π.Δ. 183/86 «Έγκριση τροποποιήσεων σχεδίων πόλεων και 
καθορισμός όρων και περιορισμών δόμησης από τους Νομάρχες» (ΦΕΚ 
70 Α/5.6.86). 

3. Τις αριθμ. 259/87 και 36/88 αποφάσεις του Δημοτικού Συμ¬ 
βουλίου Καρδίτσας με τις οποίες προτείνεται η τροποποίηση του εγκε- 
κριμμένου σχεδίου της περιοχής Αγ. Νικολάου στο Ο.Τ. Γ. 729 με το 
χαρακτηρισμό του χώρου που φέρει την ένδειξη Δ.Τ.Γ. σε κοινόχρηστο 
χώρο πρασίνου (Κ.Χ.Π.) 

4. Την αριθμ. 1503/22.4.88 εισήγηση του ΤΠ και ΠΕ προς το 
ΣΧΟΠ υπέρ της προτεινόμενης τροποποίησης. 

5. Την αριθμ. 5/88 απόφαση (πρακτικό 1) του ΣΧΟΠ Ν. Καρδίτσας 
υπέρ της προτεινόμενης τροποποίησης. 

Επειδή: 

με την προτεινόμενη τροποποίηση α) αυξάνονται οι Κοινόχρηστοι χώροι 
Πρασίνου (Κ.Χ.Π.) της περιοχής και β) λύεται το πρόβλημα Γ.Ο.Κ. 
που υφίσταται στο οικόπεδο με κωδικό κτηματολογικό αριθμό 
02.25.14 ως προς την μη δυνατότητα ανέγερσης προσθήκης β’ ορόφου 
πάνω από υφιστάμενο ισόγειο κτίσμα, λόγω της μη ύπαρξης της ελα- 
χίσςτης απόστασης Δ του κτίσματος απο το όριο της Δ.Τ.Γ., όπως ορί¬ 
ζει ο Τ.Ο.Κ., αποφασίζουμε: 

Άρθρο 1 

Εγκρίνεται η τροποποίηση στο Ο.Τ.Γ. 729 της εγκεκριμμένης Πολε- 
οδομικής Μελέτης της περιοχής Αγ. Νικολάου του Δήμου Καρδίτσας με 
το χαρακτηρισμό του χώρου που φέρει την ένδειξη Δ.Τ.Γ. ως Κοινόχρη-' 
στο χώρο Πρασίνου (Κ.Χ.Π.) όπως φαίνεται στο τοπογραφικό Διά¬ 
γραμμα κλίμακος 1:1000 που συνέταξε ο Κων. Α. Διαμαντής, αρχ/ 
των μηχ/κός και θεώρησε την 28.3.88 ο Δήμος Καρδίτσας. 

Άρθρο 2 

1. Η παρούσα να δημοσιευθεί στην Εφημερίδα της Κυβερνήσεως. 

2. Μετά τη δημοσίευση το συνοδευτικό αυτής τοπογραφικό διά¬ 
γραμμα που αποτελείται από ένα (1) φύλλο, κοινοποιείται με ανάρτηση 
του επί του δέκα πέντε (15) ημέρες στον πίνακα ανακοινώσεων του 
Τμήματος Πολεοδομίας και Πολεοδομικών Εφαρμογών Ν. καρδί- 
τσας. 

Καρδίτσα, 3 Μαρτίου 1989 
Ο Νομάρχης 

ΜΙΧΑΛΗΣ ΧΡΥΣΟΧΟΪΔΗΣ 
- -4 -' ' 

Αριθ. 3477 (6) 

Χαρακτηρισμός χώρου για την ανέγερση διδακτηρίου Νηπιαγω¬ 
γείου Σταυρού. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν.Δ/τος της 17.7.23 «περί σχεδίων, πόλεων 

κ.λ.π. όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70 αυτού. ' 

2. Τις διατάξεις του Α.Ν. 314/68 (όπως τροποποιήθηκαν και συ¬ 
μπληρώθηκαν με το 1018/71 Ν. Δ/γμα και με την παρ. 3 του άρθρου 
34 του Ν. 1577/85). 

3. Τις διατάξεις του 183/86 Π.Δ/γματος. 

4. Την αριθμ. 4022/86 ΦΕΚ 990/Δ’/16.10.86 απόφαση Νομαρ¬ 
χίας Καρδίτσας περί οριοθέτησης που οικισμού Σταυρού. 

5. Την αριθμ. 55/87 απόφαση του Κοινοτικού Συμβουλίου Σταυρού 

με την οποία χαρακτηρίζεται το οικόπεδο που εμφανίζεται στο από Ιου¬ 
νίου 1984 συνταχθέν απ’ την ΔΤΤ και θεωρηθέν από τον πρόεδρο της 
Κοινότητας Σταυρού, τοπογραφικό διάγραμμα κλίμακος 1:200, ως 
χώρος ανέγερσης Νηπιαγωγείου Σταυρού. 

6. Την αριθμ. 6975/87/12.4.88 εισήγηση του Τπ και ΠΕ Ν. Καρ¬ 
δίτσας προς το Συμβούλιο ΧΟΠ του Νομού υπέρ του χαρακτηρι¬ 
σμού. 

7. Το αριθμ. 1/6.5.88 πρακτικό (αριθμ. απόφ. 6) του ΣΧΟΠ με το 
οποίο γνωμοδοτεί υπέρ του χαρακτηρισμού. 

Επειδή, 

α) Το οικόπεδο κείται εντός των ορίων του οικισμού Σταυρού. 

β) Το οικόπεδο είναι άρτιο και οικοδομήσιμο και κρίνεται κατάλληλο 
για την ανέγερση Νηπιαγωγείου, αποφασίζουμε: 

Άρθρο 1 

Χαρακτηρίζεται το οικόπεδο (ΑΒΓΔΑ), το οποίο κείται εντός του οι¬ 
κισμού Σταυρού Ν. Καρδίτσας και εμφανίζεται στο συνταχθέν από την 
ΔΤΤ τοπογραφικό διάγραμμα κλίμακος 1:200 και θεωρηθέν από τη Δ/ 
ντριά ΤΤ και τον πρόεδρο της Κοινότητας Σταυρού, ως χώρος ανέγερ¬ 
σης Νηπιαγωγείου Σταυρού. 

Άρθρο 2 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Μετά την δημοσίευσή της το συνοδευτικό αυτής τοπογραφικό διά¬ 
γραμμα κλίμακα 1:200 που αποτελείται από δύο (2) φύλλα, κοινοποιεί¬ 
ται με ανάρτηση επί δέκα πέντε (15) ημέρες στον πίνακα ανακοινώσεων 
του Τμήματος Πολεοδομίας και Πολεοδομικών Εφαρμογών Ν. Καρδί¬ 
τσας. 

Καρδίτσα, 17 Νοεμβρίου 1989 
Ο Νομάρχης 

ΜΙΧΑΛΗΣ ΧΡΥΣΟΧΟΪΔΗΣ 

-♦- 

Αριθ. ΟΙΚ Π-862 (7) 

Αναθεώρηση τμημάτων του ρυμοτομικού σχεδίου Μολάων Νομού Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α. Του Ν. 1032/80 «περί συστάσεως του Υπουργείου Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λ.π.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ. Του από 17.7.1923 Ν. Δ/τος «περί σχεδίων πόλων κ.λ.π.» και ει- 
δικώτερα τα άρθρα 1, 2, 3, και 70. 

2. Την Λ9/1-8/3 από 3.8.1971 κοινή εγκύκλιο του Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Α.Ν. 314/1968 (ΦΕΚ 47Α') όπως τροποποιή¬ 
θηκαν και συμπληρώθηκαν με το υπ’ αριθμόν 1018/71 Ν. Δ/γμα 
(ΦΕΚ 220Α') και με την παρ. 3 του άρθρου 34 του Ν. 1577/85 (ΦΕΚ 
210Ά). 

4. Τις διατάξεις του υπ’ αριθμόν 183/86 Π. Δ/τος (ΦΕΚ 70Α') 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες». 

5. Τις διατάξεις του Ν. 1577/85 (ΦΕΚ 210Α’) όπως τροποποιήθη¬ 
καν από τον Ν. 1772/88 (ΦΕΚ 91Α'). 

6. Το από 17.8.1955 Π. Δ/γμα (ΦΕΚ 228Δ’) με το οποίο εγκρί- 
θηκε το ρυμοτομικό σχέδιο των Μολάων που αναθεωρήθηκε με το υπ’ 
αριθμόν Οικ. Π-3125/27.8.87 (ΦΕΚ 903Δ’) Απόφαση Νομάρχη Λα¬ 
κωνίας «Έγκριση της Πολεοδομικής Μελέτης Αναθεώρησης Σχεδίου 
πόλεως του Δήμου Μολάων του Νομού Λακωνίας». 

7. Το Π. Δ/γμα Γ. 74244/18.4.1988 (ΦΕΚ 324Δ') «Έγκριση 
Πολεοδομικής Μελέτης τμημάτων της Πολεοδομικής Ενότητας Μο- 
λάοι - Πάκια του Δήμου Μολάων». 

8. Το υπ’ αριθμόν Οικ. Π-3325/20.7.88 έγγραφο του Τμήματος 
Πολεοδομίας του Νομού Λακωνίας προς τον Δήμο Μολάων σχετικό με 
τις τμηματικές αναθεωρήσεις του ρυμοτομικού σχεδίου. 

9. Την υπ’ αριθμόν 86/1988 Απόφαση του Δημοτικού Συμβουλίου 


Μολάων (Πρακτικό 10/25.8.88 Θέμα 1 Ιο) με την οποία ενέκρινε την 
Αναθεώρηση τμηματικά του ρυμοτομικού σχεδίου Μολάων, σύμφωνα 
με την πρόταση του Τμήματος Πολεοδομίας, και την δημιουργία δρό¬ 
μου στην οικοπεδική έκταση του Χρήστου Καρυτσιώτη. 

10. Το υπ’ αριθμόν 21 Πρακτικό Συνεδρίασης του Συμβουλίου 
Χ.Ο.Π. Νομού Λακωνίας της 24.11.1988 που στο 2ο θέμα της ημερή¬ 
σιας διάταξης γνωμοδότησε να εγκριθεί η αναθεώρηση του σχεδίου των 
Μολάων σε τέσσερες (4) περιοχές όπως φαίνονται στις δύο (2) με κλί¬ 
μακα 1:1000 Πινακίδες του ρυμοτομικού σχεδίου Μολάων, σύμφωνα 
με την Εισήγηση του Τμήματος Πολεοδομίας Νομού Λακωνίας, απο¬ 
φασίζουμε: 

1. Αναθεωρούμε με το ρυμοτομικό σχέδιο των Μολάων τμηματικά 
σε τέσσερες περιοχές που συμβολίζονται με τα στοιχεία (I), (II), (III) και 
(IV), όπως φαίνονται με την ερυθρά μελάνη στα συνοδεύοντα την Από¬ 
φασή μας με κλίμακα 1:1000 και κωδικούς 08-19 και 08-17 ρυμοτο¬ 
μικά διαγράμματα. 

2. Καθορίζουμε όρους δόμησης των περιοχών (I), (II), (III) και (IV), 
που αναθεωρούμε, τους όρους δόμησης των άρθρων 1 και 2 του Πολεο- 
δομικού κανονισμού της υπ’ αριθμόν Οικ. Π-3125/27.8.1987 (ΦΕΚ 
903Δ'/17.9.87) Απόφασης Νομάρχη «Έγκριση Πολεοδομικής μελέ¬ 
της Αναθεώρησης σχεδίου πόλεως του Δήμου Μολάων Ν. Λακωνίας». 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αμέσως μετά την δημοσίευση της Απόφασης στην Εφημερίδα της 
Κυβερνήσεως ακριβή αντίγραφα των με κλίμακα 1:1000 δύο (2)'ρυμο- 
τομικών διαγραμμάτων που συνοδεύουν την παρούσα να αναρτηθεί για 
δεκαπέντε (15) ημέρες στον Πίνακα Ανακοινώσεων του Τμήματος Πο¬ 
λεοδομίας και Πολεοδομικών Εφαρμογών Νομού Λακωνίας, για να λά¬ 
βουν γνώση οι ενδιαφερόμενοι. 

Σπάρτη, 6 Μαρτίου 1989 

Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

-♦- 

Αριθ. ΟΙΚ Π-863 (8) 

Αναθεώρηση του ρυμοτομικού σχεδίου της Κοινότητας Μαγούλας Νο¬ 
μού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α. Του Ν. 1032/80 «περί συστάσεως του Υπουργείου Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λ.π.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ. Του από 17.7.1923 Ν. Δ/τος «περί σχεδίων πόλων κ.λ.π.» και ει- 
δικώτερα τα άρθρα 1, 2, 3, και 70. 

2. Την Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Ν. 1577/85 (ΦΕΚ 210Α') όπως τροποποιή¬ 
θηκε και συμπληρώθηκε με τις διατάξεις του Ν. 1772/88 (ΦΕΚ 
91Α'). 

4. Τις διατάξεις του Α.Ν. 314/1968 (ΦΕΚ 47Α’) όπως τροποποιή¬ 
θηκαν και συμπληρώθηκαν με το υπ’ αριθμόν 1018/71 Ν. Δ/γμα 
(ΦΕΚ 220Α’) και με την παρ. 3 του άρθρου 34 του Ν. 1577/85 (ΦΕΚ 
210Α’). 

5. Τις διατάξεις του υπ’ αριθμόν 183/86 (ΦΕΚ 70Α') «Έγκριση 
τροποποιήσεων σχεδίων πόλεων και καθορισμός όρων και περιορισμών 
δόμησης από τους Νομάρχες». 

6. Την υπ’ αριθμόν Η-8354/8.9.1978 (ΦΕΚ 633Δ71.12.78) 
Απόφαση Νομάρχη Λακωνίας «περί εγκρίσεως σχεδίου πόλεως Κοινό¬ 
τητας Μαγούλας Νομού Λακωνίας». 

7. Το Π. Δ/γμα 19.5.1985 (ΦΕΚ 673δ'/19.8.86) «Έγκριση Πο¬ 
λεοδομικής Μελέτης των περιοχών Καλογωνιά, Πλατανιστά, Αγία Ει¬ 
ρήνη Δήμου Σπάρτης και αναθεώρηση τμημάτων του εγκεκριμένου 
σχεδίου Σπάρτης». 

8. Το υπ’ αριθμόν Π-400/26.5.1988 έγγραφο του Τμήματος Πο¬ 
λεοδομίας προς την Κοινότητα Μαγούλας. 

9. Τις υπ’ αριθμόν 21/88 και 25/88 Αποφάσεις του Κοινοτικού 

Συμβουλίου της Μαγούλας. 

10. Τις ενστάσεις πολιτών που εμπρόθεσμα υποβλήθηκαν στην Κοι¬ 
νότητα Μαγούλας. 

11. Το υπ’ αριθμόν 21 Πρακτικό Συνεδρίασης του Συμβουλίου 
Χ.Ο.Π. Νομού Λακωνίας της 24.11.1988 που στο θέμα Ιο της ημερή¬ 
σιας διάταξης γνωμοδότησε να εγκριθεί η αναθεώρηση του ρυμοτομι¬ 
κού σχεδίου της Μαγούλας και ο Πολεοδομικός κανονισμός σύμφωνα 
με την Εισήγηση του Τμήματος Πολεοδομίας, αποφασίζουμε: 

1. Την έγκριση της αναθεώρησης του ρυμοτομικού σχεδίου Μαγού¬ 
λας όπως φαίνεται με την ερυθρά και πράσινη μελάνη στα συνημμένα 
στην παρούσα Απόφασή μας τέσσερα (4) ρυμοτομικά διαγράμματα σε 
κλίμακα 1:1000. 

2. Την έγκριση του Πολεοδομικού κανονισμού της περιοχής που ανα¬ 
θεωρούμε που τίθεται ως εξής: 

Άρθρο 1 

Στους οικοδομήσιμους χώρους επιτρέπεται η ανέγερση κατοικιών 
και στο ισόγειο καταστημάτων για την εξυπηρέτηση καθημερινών ανα¬ 
γκών. 

Άρθρο 2 

Στην πρόσοψη των οικοπέδων στην κεντρική οδική αρτηρία οικοδο- 
μημένων ή μη, επιβάλλονται προκήπια πλάτους τεσσάρων (4,00) μέ¬ 
τρων, όπως φαίνονται στα παραπάνω διαγράμματα. 

Άρθρο 3 

1. Τα ελάχιστα όρια εμβαδοϋ και προσώπου των οικοπέδων καθώς 
και οι λοιποί όροι και περιορισμοί δόμησης του Τομέα Ε', όπως φαίνεται 
περικλειόμενος με μπλέ συνεχή γραμμή στα συνημμένα στην παρούσα 
Απόφαση Διαγράμματα είναι οι εξής: 

Α. ΤΟΜΕΑΣ Ε 

1. Ελάχιστο πρόσωπο - Δεκαπέντε (15,00) μέτρα. 

Ελάχιστο εμβαδόν - Πεντακόσια (500,00) τετρ. μέτρα. 

2. Μέγιστο ποσοστό κάλυψης - Εξήντα τα εκατό (60%). 

3. Συντελεστής δόμησης - Ένα (1,00). 

4. Μέγιστο ύψος των κτιρίων - Δέκα (10,00) μέτρα. 

Β. Κατά παρέκκλιση των διατάξεων του εδαφίου 1 της παραγράφου 
Α θεωρούνται άρτια και οικοδομήσιμα τα οικόπεδα εφόσον υπήρχαν μέ¬ 
χρι την δημοσίευση της απόφασης αυτής και έχουν: 

έλάχιστο πρόσωπο - Δεκαπέντε (15,00) μέτρα. 

Ελάχιστο εμβαδόν - Τετρακόσια (400,00) τετρ. μέτρα. 

Γ. Τα οικόπεδα που δημιουργήθηκαν μετά την δημοσίευση του Ν. 
1577/85 ή που θα δημιουργηθούν μετά την δημοσίευση του παρόντος 
επιπλέον των προϋποθέσεων ελάχιστου προσώπου και εμβαδού κατά' 
τον κανόνα ή την παρέκκλιση θεωρούνται άρτια και οικοδομήσιμα εφό¬ 
σον μέσα στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια 50 τετρ. μέτρων και με ελάχιστη πλευρά 5,0 μέ¬ 
τρων. 

2. Τα οικόπεδα που έχουν δημιουργηθεί πριν από την ισχύ του Ν. 

51/77 που δεν καλύπτουν όλες τις προϋποθέσεις αρτιότητας κατά τον 

κανόνα ή την παρέκκλιση και που έχουν πλευρά τουλάχιστον τεσσάρων 
(4,0) μέτρων με κοινόχρηστη οδό ή πλατεία και μέσα σε αυτά μετά την 
αφαίρεση των υποχρεωτικά ακαλύπτων χώρων είναι δυνατή η ανέ¬ 
γερση κτηρίου επιφάνειας είκοσι πέντε (25,00) τετρ. μέτρων και ελάχι¬ 
στης πλευράς τεσσάρων (4,0) μέτρων, θεωρούνται οικοδομήσιμα. 

Το αυτό συμβαίνει και για τα οικόπεδα που έχουν γίνει μη άρτια, 
λόγω ρυμοτόμησης, άσχετα από τον χρόνο αυτής και άσχετα αν αυτά 
προέρχονται από παραχώρηση ή από άλλη μεταβιβαστική αιτία. 

3. Σε περίπτωση κατασκευής κτιρίου επί υποστηλωμάτων (ΡΙΕΟ- 
ΤΙ5) το μέγιστο ύψος ορίζεται σε έντεκα (11,00) μέτρα. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αμέσως μετά την δημοσίευση της Απόφασης στην Εφημερίδα της 
Κυβερνήσεως ακριβή αντίγραφα των με κλίμακα 1:1000 τεσσάρων (4) 
ρυμοτομικών διαγραμμάτων που συνοδεύουν την παρούσα να αναρτηθεί 
για δεκαπέντε (15) ημέρες στον Πίνακα Ανακοινώσεων του Τμήματος 
Πολεοδομίας και Πολεοδομικών Εφαρμογών Νομού Λακωνίας, για να 
λάβουν γνώση οι ενδιαφερόμενοι. 

Σπάρτη, 6 Μαρτίου 1989 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 


Αριθ. 3166/88 (σχ. 3165/88, 3164/88) (9) 

Αναγνώριση κοινοτικής οδού Έδεσσας - Άγρα». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν.Δ, 17.7.23 «περί σχεδίων πόλεων κ.λπ, όπως 
τροποποιήθηκαν και συμπληρώθηκαν μεταγενέστερα». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» και ειδικότερα τα άρθρα 24 και 27 αυτού. 

3. Τις διατάξεις του Ν. 3200/55 «περί διοικητικής αποκέντρωσης 
και ειδικότερα το άρθρο 37 αυτού. 

4. Τις διατάξεις του Π.Δ. 24.5.85 (ΦΕΚ 270/Δ/85) «τροποποίηση 
των όρων και περιορισμών δόμησης των γηπέδων των κειμένων εκτός 
των ρυμοτομικών σχεδίων ....» και ειδικότερα το άρθρο 1 παράγρ. 2 αυ¬ 
τού. 

5. Την απόφαση του Κοινοτικού Συμβουλίου Άγρα με αριθμ. 62/ 

88 . 

6. Την πράξη γνωμοδότησης του Συμβουλίου Χωροταξίας Οικισμού 
και Περιβάλλοντος του νομού με αριθμό 8/15.2.89, αποφασίζουμε: 

Αναγνωρίζουμε την χαλικόστρωτη οδό που συνδέει τον οικισμό 
Άγρα με την Έδεσσα, όπως φαίνεται στο απόσπασμα χάρτη σε κλίμακα 
1:5000 που έχει θεωρηθεί από τον προϊστάμενο του Τμήματος Πολεο¬ 
δομίας και Πολεοδομικών Εφαρμογών με την από 3.3.88 πράξη του 
και αποτελεί αναπόσπαστο μέρος αυτής της απόφασης, ως μοναδική 
κοινοτική, για την εφαρμογή των διατάξεων της παρ. 2 του άρθρου 1 
του Π.Δ. 24.5.85 (ΦΕΚ 270/Δ/85). 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 6 Μαρτίου 1989 
Ο Νομάρχης 
ΝΙΚ. ΜΑΚΡΑΚΗΣ 

9 

-♦- 

Αριθ. 173 (10) 

Αλλαγή χρήσης γης τμήματος του αριθ. 804 Κοινόχρηστου τεμαχίου 
του αγροκτήματος Κοινότητας Χρύσας επαρχίας Αλμωπίας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.85 (ΦΕΚ 4Α/85) για την τροποποίηση και 
συμπλήρωση πολεοδομικών διατάξεων κ.λπ και ειδικά το άρθρο 3 περί 
καθορισμού χρήσεων παραχωρουμένων δημοσίων εκτάσεων. 

2. Την από 28.7.88 (αριθ. πρωτ. 8059) αίτηση του Τάτου Βασι¬ 
λείου του Μιχαήλ προς την Δ/νση Γεωργίας Έδεσσας με την οποία 
ζητά την παραχώρηση συμπληρωματικής έκτασης 682 τ.μ. από το 
αριθ. 804 κοινόχρηστο τεμάχιο αγροκτήματος κοινότητας Χρύσας 
Επαρχίας Αλμωπίας για ανέγερση σταυλικών εγκαταστάσεων. 

3. Την από 1.10.88 γνωμοδότηση της επιτροπής του άρθρου 6 του 
Ν.Δ. 221/74 για την παραχώρηση της παραπάνω αναφερόμενης έκτα¬ 
σης. 

4. Το αριθ. 1850/25.8.88 έγγραφο της ΙΖ Εφορείας προϊστορικών 
και κλασικών αρχαιοτήτων. 

5. Την αριθ. 1Θ75/14.11.88 γνωμοδότηση του Πολεοδομικού 
Γραφείου Αριδαίας. 

6. Το σχετικό τοπογραφικό διάγραμμα που καθορίζει την ζητούμενη 
έκταση σε κλίμακα 1:5000 και το οποίο θα αναρτηθεί για 20 μέρες στα 
γραφεία της Πολεοδομίας Αριδαίας, αποφασίζουμε: 

Τροποποιούμε τη χρήση της κοινόχρηστης έκτασης εμβαδού 682,00 
τ.μ.’από το αριθ. 804 τεμάχιο του αγροκτήματος κοινότητας Χρύσας 
επαρχίας Αλμωπίας και καθορίζουμε σα νέα χρήση γης αυτή των σταυ¬ 
λικών εγκαταστάσεων με την προϋπόθεση ότι θα τηρηθούν οι περιορι¬ 
σμοί της αριθ. 83480/3591/12.12.86, απόφασης του Υπουργείου 
ΠΕΧΩΔΕ. 

Αριδαία, 1 Μαρτίου 1989 

Ο Νομάρχης 
ΝΙΚΟΣ ΜΑΚΡΑΚΗΣ 


1864 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 174 (11) 

Τροποποίηση κοινόχρηστης έκτασης Αγροκτήματος Νεοχωρίου επαρ¬ 
χίας Αλμωπίας. για σταυλικές εγκαταστάσεις. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.85 (ΦΕΚ 4Α/85) για την τροποποίηση και 
συμπλήρωση πολεοδομικών διατάξεων κ.λπ και ειδικά το άρθρο 3 «περί 
καθορισμού χρήσεων παραχωρουμένων δημοσίων εκτάσεων». 

2. Την από 2.2.88 (αριθ. πρωτ. 1138) αίτηση του Τουμανίδη Στέ¬ 
φανου του Παύλου προς την Δ/νση Γεωργίας Έδεσσας με την οποία 
ζητά την παραχώρηση 4.000 τ.μ. από το αριθ. 4 κοινόχρηστο τεμάχιο 
αγροκτήματος Νεοχωρίου επαρχίας Αλμωπίας για ανέγερση οταυλι- 
κών εγκαταστάσεων. 

3. Την από 2.11.88 γνωμοδότηση της επιτροπής του άρθρου 6 του 
Ν.Δ. 221/74 για την παραχώρηση της κοινόχρηστης έκτασης με 
σκοπό την ανέγερση σ’ αυτήν σταυλικών εγκαταστάσεων. 

4. Το αριθ. 345/7.3.88 έγγραφο της ΙΖ' Εφορείας προϊστορικών 
και κλασικών αρχαιοτήτων Έδεσσας. 

5. Την από 10.3.88 θετική γνωμοδότηση του Πολεοδομικού Γρα¬ 
φείου Αριδαίας. 

6. Το σχετικό τοπογραφικό διάγραμμα που καθορίζει την ζητούμενη 
έκταση σε κλίμακα 1:5000 και το οποίο θα βρίσκεται αναρτημένο στα 
γραφεία της Πολεοδομίας Αριδαίας για 20 μέρες, αποφασίζουμε: 

Τροποποιούμε τη χρήση της κοινόχρηστης έκτασης 4.000 τ.μ. από 
το αριθ. 4 τεμαχίου του αγροκτήματος Νεοχωρίου επαρχίας Αλμωπίας 
και καθορίζουμε σα νέα χρήση γης αυτή των σταυλικών εγκαταστάσεων 
με την προϋπόθεση ότι θα τηρηθούν οι περιορισμοί της αριθ. 83480/ 
3591/12.12.86 απόφασης του Υπουργείου ΠΕΧΩΔΕ. 

Αριδαία, 2 Μαρτίου 1989 

Ο Νομάρχης 
ΝΙΚΟΣ ΜΑΚΡΑΚΗΣ 

-♦- 

Αριθ. Τ.Π. 1051 (12) 

Τροποποίηση του ρυμοτομικού σχεδίου πόλεως στο Ο.Τ. 253 περιοχή 

Αγίου Νικολάου Ρεθύμνης. 

Η ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του ν.δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70 αυτού. 

2. Τις διατάξεις του α.ν. 314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το αριθμ. 1018/71 ν.δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Α). 

3. Τις διατάξεις του υπ’ αριθμ. 183/1986 π.δ/τος (ΦΕΚ 70/Α) και 
ειδικότερα το άρθρο 1 παρ. 1 αυτού. 

4. Το από 26.8.86 Π.Δ/γμα (ΦΕΚ 912/Δ/2.10.86) που αφορά 
την έγκριση της πολεοδομικής μελέτης της περιοχής Αγ. Νικολάου 
Κουμπέ του Δήμου Ρεθύμνης και' αναθεώρηση σχεδίου σε συνεχόμενη 
περιοχή αυτού. 

5. Την υπ’ αριθμ. 419/87 γνωμοδότηση του Δημοτικού Συμβου¬ 
λίου. 

6. Την από 17.6.88 γνωμοδότηση του Συμβουλίου Χωροταξίας Οι¬ 
κισμού και Περιβάλλοντος Νομού Ρεθύμνης που διατυπώθηκε στο 9ο 
Πρακτικό θέμα 2ο, αποφασίζουμε: 

Εγκρίνεται η τροποποίηση του ρυμοτομικού σχεδίου πόλεως στο 
Ο.Τ. 253 περιοχή Αγ. Νικολάου Ρεθύμνης όπως αυτή σημειώνεται στο 
συνημμένο σχέδιο και συγκεκριμένα μεταφέρεται η οικοδομική και ρυ¬ 
μοτομική γραμμή δυτικά του Ο.Τ. 253 κατά 4,00 μ. εκάστη στη θέση 
του προϋφιστάμενου ρυμοτομικού σχεδίου και ορίζεται απότμηση των 
ρυμοτομικών γραμμών στη βορειοδυτική γωνιά του τετραγώνου μή¬ 
κους 5,00 εκάστη. 

Μετά τη δημοσίευση της παρούσας στην Εφημερίδα της Κυβερνή- 
σεως ακριβή αντίγραφα των πρωτοτύπων διαγραμμάτων που τη συνο¬ 
δεύουν θα αναρτηθούν σε εμφανές μέρος του Τ.Π. & Π.Ε. Ν. Ρεθύμνης 
επί 15 ημέρες. (Αριθμός διαγράμματος 1 σε κλ. 1:200). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 15 Φεβρουάριου 1989 

Η Νομάρχης 
Β. ΜΟΣΙΑΛΟΥ 


Αριθ. Τ.Π. 4078 (13) 

Τροποποίηση του ρυμοτομικού σχεδίου πόλεως στο Ο.Τ. Κ 60 στην πε¬ 
ριοχή Αγίου Νικολάου - Κουμπέ Ν. Ρεθύμνης. 

Η ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

. 1. Τις διατάξεις του ν.δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το αριθμ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 παρ. 1 αυτού. 

4. Το από 26.8.86 Π.Δ/γμα (ΦΕΚ 912/Δ/2.10.86) που αφορά 
την έγκριση της πολεοδομικής μελέτης της περιοχής Αγ. Νικολάου - 
Κουμπέ του Δήμου Ρεθύμνης και αναθεώρηση σχεδίου σε συνεχόμενη 
περιοχή αυτού. 

5. Την υπ’ αριθμ. 421/87 γνωμοδότηση του Δημοτικού Συμβου¬ 
λίου. 

6. Την από 25.10.88 γνωμοδότηση του Συμβουλίου Χωροταξίας 
Οικισμού και Περιβάλλοντος Νομού Ρεθύμνης που διατυπώθηκε στο 
13ο Πρακτικό θέμα Ιο, αποφασίζουμε: 

Εγκρίνεται η τροποποίηση του ρυμοτομικού σχεδίου πόλεως στο 
Ο.Τ. Κ60 περιοχή Αγ. Νικολάου Ρεθύμνης όπως αυτή σημειώνεται στο| 
συνημμένο σχέδιο και συγκεκριμένα στην οδό Ηρισκοσωρίδη ισχύουν οι 
ρυμοτομικές γραμμές πριν την αναθεώρηση του σχεδίου πόλεως ενώ η 
οικοδομική γραμμή βόρεια του Ο.Τ. Κ6θ ισχύει του αναθεωρημένου 
σχεδίου πόλεως. 

Στην οδό Σταυριανού Μπίρη γίνεται μετατόπιση της ρυμοτομικής 
γραμμής στο Ο.Τ. του Αθλητικού Κέντρου κατά 2.00 μ. βορειότερα της 
ρυμοτομικής γραμμής πριν την αναθεώρηση και χαρακτηρίζεται η οικο¬ 
δομική γραμμή βορειοδυτικά του Ο.Τ. Κ6θ του σχεδίου πριν την αναθε¬ 
ώρηση σαν ρυμοτομική, ορίζεται σε οικοδομική γραμμή κατά 2.00 μ. 
νοτιότερα και παράλληλα της ρυμοτομικής. 

Μετά τη δημοσίευση της παρούσας στην Εφημερίδα της Κυβερνή¬ 
σεως ακριβή αντίγραφα του πρωτοτύπου διαγράμματος που τη συνο¬ 
δεύουν θα αναρτηθούν σε εμφανές μέρος του Τ.Ν. και Π.Ε. Ν. Ρεθύμνης 
επί 15 ημέρες (αριθμός διαγράμματος 1 σε κλ. 1:200). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 16 Φεβρουάριου 1989 

Η Νομάρχης 
ΒΑΣΙΛΙΚΗ ΜΟΣΙΑΛΟΥ 

-♦-— 


Α ΝΑΚΟΙΝΩΣΕ ΙΣ 

(14) 

Παρακατάθεση αποζημιώσεως λόγω προσκυρώσεως εκτάσεως στο 
Περιστέρι Αττικής. 

Με την 33929 της 14.3.1989 πράξη του Συμβολαιογράφου Περιστε¬ 
ριού Γεωργίου Δερδευέ, έγινε παρακατάθεση εκ μέρους της Παπαδοπε- 
τράκη Μαρίας υπέρ των αναγνωρισθησομένων από τα Ελληνικά Δικα¬ 
στήρια δικαιούχων. 

1) Κατάθεση δραχμών 510.000 με το αριθ. 146/10.3.1989 γραμ¬ 
μάτιο σύστασης παρακαταθήκης, η οποία παρακατάθεση αφορά αποζη¬ 
μίωση λόγω προσκυρώσεως εκτάσεως, τ.μ. 25,50 ευρισκομένης στο 
Περιστέρι Αττικής στην οδό Κολοκοτρώνη και Γορτυνίας. 

2) Κατάθεση δραχμών 1.581.000 με το αριθμόν 147/10.3.89 
γραμμάτιο του ίδιου ταμείου η οποία παρακατάθεση αφορά αποζημί¬ 
ωση λόγω ρυμοτομίας, μίας επιφάνειας γης τ.μ. 79,05 ευρισκομένης 
στην ίδια θέση (παραπάνω), τόσο η προσκύρωση όσο και η αποζημίωση 
λόγω ρυμοτομίας επιβλήθηκαν σε βάρος της Παπαδοπετράκη Μαρίας, 
δυνάμει της αριθ. 37/1986 πράξης προσκυρώσεως και αναλογισμού, 
αποζημίωσης του γραφείου Πολεοδομίας Νομαρχίας Δυτικής Αττικής. 

Αθήνα, 15 Μαρτίου 1989 
Ο Πληρεξούσιος Δικηγόρος 
ΚΩΣΤΑΣ 1. ΖΕΡΒΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


